आगे वाला शीशा तोड़ने के बाद बुजुर्ग ड्राइवर की ओर गया और उसकी खिड़की का शीशा तोड़ दिया। इस दौरान बस सहायक ¨रकू ने बुजुर्ग को समझाने की कोशिश की तो उसे बुजुर्ग ने धक्का देकर थप्पड़ जड़ दिया और चालक सुरेन मंडल के साथ भी गाली-गलौज की। करीब 65 वर्षीय व्यक्ति की द्वारा सड़क पर की गई दबंगई से कुछ देर के लिए यातायात भी थम गया। लोगों ने आपत्ति की तो आरोपित अपनी ब्रेजा में बैठकर चला गया। इसके बाद बस ने भी बच्चों को घर छोड़ा। बस में दो बच्चे दसवीं कक्षा के थे। बाकी पहली व दूसरी कक्षा के थे। स्कूल ¨प्रसिपल को मामले की शिकायत टीचर व ड्राइवर ने दी, जिसके बाद ¨प्रसिपल प्रिया अरोड़ा ने मंगलवार को सिविल लाइंस थाना पुलिस को मामले की शिकायत दी। अज्ञात बुजुर्ग के खिलाफ एफआइआर दर्ज कर ली गई है। कार नंबर के आधार पर उनकी पहचान के प्रयास चल रहे हैं। ब्रेजा का नंबर नूंह जिले से जारी हुआ है। वहां पुलिस टीम शाम को भेजी गई है। जल्द ही पता निकाल बुजुर्ग के खिलाफ कार्रवाई की जाएगी।